Урыстәылатәи афотоҭыхыҩ Ида Таубе лусумҭақәа рцәыргақәҵа аатуеит Аҟәа
12:30 02.07.2022 (ирҿыцуп: 12:38 02.07.2022)
© Sputnik Центральный выставочный зал
© Sputnik
Чукотка иазку ацәыргақәҵа аатызаауеит Аҟәа Асахьаҭыхыҩцәа реидгыла иатәу Ацәыргақәҵатә зал хадаҿы ԥхынгәы 10 рҟынӡа.
АҞӘА, ԥхынгәы 2 – Sputnik. Афотоҭыхыҩ Ида Таубе лусумҭақәа "Чукотка - точка отсчета" аартхоит Аҟәатәи ацәыргақәҵатә зал хадаҿы, абри атәы аанацҳауеит акультура аминистрра апресс-маҵзура.
Ацәыргақәҵа аартхоит ԥхынгәы 5 асааҭ 13:00 рзы, аҳҭнықалақь ауааԥсыреи асасцәеи аҩадатәи атәылаҿацә иазку афотоқәа рбара рылшоит ԥхынгәы 10 рҟынӡа.
"Чукотка- ахсаала иану аҭыԥ аиҳа еиҳауп, агеографиатә ҭыԥым, ари доусы ишидикыло ауп, арҭ аҭыԥқәа ирҭааз ауаҩы иԥсҭазаареи аԥхьабзазареи иахьатәи аамҭеи реиҿырԥшра далагоит. Иҳәаадоу арктикатә дгьылуп, х-мшынки аокеанқәа ҩбеи аҿыкәыршоуп. Чукотка ухатәы ԥсҭазаареи, адунеи аҟны уҭыԥ ахьыҟоуи ҳәа узырхәыцо ҭыԥуп. Ари апроект хықәкыла иаԥысымҵеит, сара арҭ ауаа рыбжьара сынхон, аус зуан, урҭ аамҭақәа афотоқәа рыла еиқәсырхоит", - лҳәоит автор лхаҭа.
Аусмҩаԥгатә мҩаԥгахоит Аԥсни Урыстәылеи акультура аминистррақәеи, Аԥсны иҟоу Россотрудничество ахаҭарнакреи, Аԥсны асахьаҭыхыҩцәа реидгылеи рыдгыларала.
Ида Таубе-афотоҭыхыҩ, ауаажәларратә усзуҩ, аҭҵааҩы, лыԥсҭазаареи лырҿиареи аиҳарак Арктика иазылкит.